फ्लिपकार्ट ने तो बिग सेल के अपने विज्ञापनों में भी भारतीय उपभोक्ताओं को अलग ढंग से रिझाने की कोशिश की है. एक पंचलाइन कहती है, “भारत को हर बड़ी चीज़ से प्यार है. बड़ी मूंछें, बड़ी शादियां, बड़ी कारें, आदि.” एक विज्ञापन में फ्लिपकार्ट ने चुटकी ली है कि “उसकी सेल तो गरबा और कुंभ मेले से भी बड़ी है.” इस तरह बाजार, संस्कृति से लेकर भावना तक एक चुनौतीपूर्ण एम्बियंस बनाता है और सब कुछ इतना बड़े पैमाने पर करता हुआ दिखाई देता है जैसे अपना खजाना लुटा रहा हो. लेकिन ऐसा होता कहां है.